CELEX: 62016TN0871
Language: bg
Date: 2016-12-08 00:00:00
Title: Дело T-871/16: Жалба, подадена на 8 декември 2016 г. — Spliethoff’s Bevrachtingskantoor/INEA

3.4.2017   
            
            
               BG
            
            
               Официален вестник на Европейския съюз
            
            
               C 104/48
            
         Жалба, подадена на 8 декември 2016 г. — Spliethoff’s Bevrachtingskantoor/INEA
   (Дело T-871/16)
   (2017/C 104/68)
   Език на производството: английски
   
      Страни
   
   
      Жалбоподател: Spliethoff’s Bevrachtingskantoor BV (Амстердам, Нидерландия) (представители: Y. de Vries, lawyer)
   
      Ответник: Innovation and Networks Executive Agency (INEA)
   
      Искания на жалбоподателя
   
   Жалбоподателят иска от Общия съд:
   
               —
            
            
               Да отмени решението на ответника от 17 юли 2015 г., с което отхвърля предложението на жалбоподателя в отговор на поканата за предложения в рамките на Механизма за свързване на Европа и въз основа на многогодишната работна програма, приета през 2014 г.,
            
         
               —
            
            
               да разпореди на ответника да приеме ново решение в съответствие с предложението на жалбоподателя, като го съобрази с решението на Общия съд, посочено в жалбата, в рамките на три месеца от датата на постановяване на решението,
            
         
               —
            
            
               да осъди ответника да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага две основания.
   
               1.
            
            
               Първото основание е изведено от твърдяна явна грешка в преценката на предложението на жалбоподателя.
               
                           —
                        
                        
                           Жалбоподателят изтъква причините, поради които според него оценката на ответника за предложението на жалбоподателя, що се отнася до критериите целесъобразност, въздействие и качество, е недостатъчна.
                        
                     
         
               2.
            
            
               Второто основание е изведено от твърдяно нарушение на принципа на равно третиране.
               
                           —
                        
                        
                           Жалбоподателят изтъква причините, поради които според него ответникът е направил неподходящо разграничение между неговото предложение относно технологиите за намаляване на емисиите и подобни предложения на негови конкуренти, които са били одобрени за финансиране.